
Қазақстан Республикасы
       Ұлттық экономика                                                         		министрлігінің Статистика             		комитеті төрағасының 
    2020 жылғы 4 ақпандағы
   № 14 бұйрығына 12-қосымша


«Шағын кәсіпорынның қызметі туралы есеп» 
(индексі 2-МП, кезеңділігі жылдық) жалпымемлекеттік статистикалық байқаудың статистикалық нысанын 
толтыру жөніндегі нұсқаулық

1. Осы «Шағын кәсіпорынның қызметі туралы есеп» (индексі 2-МП, кезеңділігі жылдық) жалпымемлекеттік статистикалық байқаудың статистикалық нысанын толтыру жөніндегі нұсқаулық «Шағын кәсіпорының қызметі туралы есеп» (индексі 2-МП, кезеңділігі жылдық)  жалпымемлекеттік статистикалық байқаудың статистикалық нысанын толтыруды нақтылайды.
2.	Осы нұсқаулықта келесі анықтама пайдаланылады: 
1)	азшылық үлесі – басты компания еншілес компаниялар арқылы тікелей немесе жанама түрде иеленбейтін үлесіне келетін еншілес компания қызметінің таза нәтижелерінің және таза активтерінің бөлігі;
2)	активтер – ұйымдардың өткен оқиғалар нәтижесiнде бақылап отырған, болашақта олардан экономикалық пайда алу күтiлетiн ресурстар;
3)	активтің немесе  міндеттеменің баланстық құны – актив немесе міндеттеме баланста деп танылатын сома;
4)	ақшалай қаражаттар қозғалысы – операциялық, инвестициялық және қаржылық қызметтер бойынша жіктелетін,  ақшаның және оның баламаларының кезеңдегі түсуі және  шығуы;
5)	алыс-беріс шикізаты – тапсырыс берушіге тиесілі, басқа кәсіпорындарға одан өнім өндіру үшін өнеркәсіптік қайта өңдеуге берілген шикізат;
6)	амортизация – активті пайдалы қолдану мерзімі ішінде сатып алынған актив құнының өнімнің өзіндік құнына немесе шығысқа бірте-бірте көшу процесі;
7)	аяқталмаған өндіріс (құрылыс, жартылай дайын өнімдер, құралдар, өзі жасап шығарған көмекші құрылғылар) – технологиялық процесте көзделген барлық кезеңдерден өтпеген және өндірістік процестегі (өндірістік процестің барлық сатыларындағы, дайындалған, бірақ толық жинақталмаған бөлшектер мен жартылай дайын фабрикаттар) өнім;
8)	әкімшілік шығыстар – өндірістік процеспен байланысты емес басқару және шаруашылық шығыстары;
9)	бастапқы құн – төленген, өтелмеген салықтар мен алымдарды,        сондай-ақ активті мақсатына қарай пайдалану үшін оны жұмыс қалпына келтіруге тікелей байланысты басқа да кез келген шығыстарды қоса алғанда негізгі құралдарды тұрғызу немесе сатып алу бойынша жүргізілген нақты шығындардың, сондай-ақ белгілі бір күнге қолданыстағы нарықтық бағалар бойынша негізгі құралдардың құны;
10)	ғимарат – объектінің функционалдық мақсатына қарай адамдардың немесе жануарлардың тұруына, болуына, бұйымдарды сақтауға арналған, тіреу және қоршау немесе аралас (тіреу және қоршау) конструкцияларынан тұратын, тұрақты негізде салынған объект;
11)	дебиторлық берешек – жеке немесе заңды тұлғалармен шаруашылықтық қатынас қорытындылары бойынша кәсіпорынға тиесілі борыштар сомасы;
12)	жұмысты азаматтық-құқықтық шарттар бойынша орындайтын  адамдар – ұйымның ішкі тәртібіне бағынбай жүзеге асырылатын, белгілі бір жұмысты  (біржолғы, арнайы, шаруашылық, жұмыстың нақты көлемін орындау үшін) орындау уақытына ғана шарт немесе келісімшарт бойынша қабылданғандар;
13)	имараттар – инженерлік-құрылыс объектісі (ғимараттардан басқа), оның міндеті еңбек мәнінің өзгеруімен байланысты емес, қандай да бір техникалық функцияларды орындау арқылы өндіріс процесін жүзеге асыру немесе әртүрлі өндірістік емес функцияларды жүзеге асыру үшін қажетті жағдайларды жасау болып табылады;
14)	инвестициялық қызметтен түсетін ақшалай қаражаттардың     қозғалысы – ақша баламасына жатпайтын айналымдық емес активтер мен басқа инвестицияларды сатып алудан және сатудан түскен ақша ағымдары;
15) кәсіпорын қаражаты есебінен қызметкерлерге ақшалай        жәрдемақы – ұйымды тарату, қызметкерлер санын немесе штатын қысқарту нәтижесінде төленетін өтемақылар, қызметкерге біржолғы тәртіппен көрсетілетін материалдық көмек (үйлену, бала туу), уақытша еңбекке жарамсыздығы бойынша әлеуметтік жәрдемақылар (жалпы аурулар, жүктілік және бала туу, бала асырап алу), жұмыскерге жұмыс берушінің кінәсі бойынша денсаулыққа зиян немесе зақым келтіретін нұқсанды өтеуге төленетін төлемдер (сақтандыру өтеуі жоқ болған жағдайда);
16)	кәсіпорынның негізгі қызмет түрі – қосылған құны субъект жүзеге асыратын қызметтің кез келген басқа түрінің қосылған құнынан асатын қызмет түрі;
17)	корпоративтік табыс салығы бойынша шығыстар – Қазақстан Республикасының салық заңнамасына сәйкес салық салынатын кіріске (салықтық залалға) қатысты бюджетке төленуге (бюджеттен қайтаруға) жататын пайдаға салық төлеу бойынша шығыстар;
18)	қаржыландыруға арналған шығыстар – сыйақылар, қаржылық жалдау бойынша пайыздарды төлеуге арналған, қаржылық құралдардың әділ құнын өзгеруінен алынатын шығыстар және қаржыландыруға арналған өзге де шығыстар;
19)	қаржыландырудан түсетін кірістер – сыйақылар, дивиденділер бойынша,  қаржылық жалдау, жылжымайтын мүлікке инвестициялармен, операциялардан, қаржы құралдарының әділ құнының өзгеруінен түсетін кірістер және қаржыландырудан түсетін өзге де кірістер;
20)	қаржы қызметінен түсетін ақшалай қаражаттардың                 қозғалысы – инвесторлар мен кредиторлардан ақша тарту операцияларынан түскен ақшалай қаражаттарды алу және жұмсау, яғни қарыз қаражаттары мен меншікті капиталмен байланысты операциялар;
21)	қорлар – кәсіпорынның қызмет көрсету немесе сату кезінде өндірістік процесте пайдалануға арналған қысқа мерзімді активтері;
22)	қоса атқарушылық – қызметкердің негізгі жұмысынан бос уақытында еңбек шарты жағдайында басқа тұрақты төленетін жұмысты орындауы;
23)	қосалқы қызмет түрі – бұл үшінші тұлғалар үшін азық-түлік  өндіру мақсатында жүзеге асырылатын, негізгі қызметтен өзге қызмет түрі;
24)	қызметкерлердің жалақы қоры – қызметкерлерге еңбекақы төлеу үшін ұйымдардың ақшалай және заттай түрдегі (лауазымдық айлықақылар (тарифтік мөлшерлемелер), қосымша төлемдер, үстеме ақылар, сыйлықақылар және өзге де ынталандыру мен өтемдік сипаттағы төлемдер) салық және басқа да ұстап қалулар ескерілген (табыс салығы, жинақтаушы зейнетақы қорларына міндетті зейнетақы жарнасы), қаржыландыру көзі мен оларды нақты төлеу мерзіміне қарамастан жиынтық ақшалай қаражаттары;
25)	қызметкерлердің нақты саны (орташа жалақыны есептеу үшін қолданылатын) – жұмысқа ресми тіркелген қызметкерлердің жекелеген; 
26)	қызметкерлердің тізімдік саны – жұмысты азаматтық-құқықтық шарт бойынша атқаратын, сонымен қатар, жұмысқа қоса атқарушылық бойынша қабылданғандарды қоспағанда, шартты жасасу мерзіміне қарамастан, еңбек шарты бойынша қабылданған адамдар саны; 
27)	материалдық емес актив – бұл физикалық нысаны жоқ, басқа тараптарға жалға беру мақсатында немесе әкімшілік мақсаттарда тауарлар мен қызметтерді өндіруде  немесе жеткізуде қолдану үшін ұсталатын сәйкестендірілетін ақшалай емес актив; 
28)	материалдық шығындар – жабдықтау, делдалдық, сыртқы экономикалық ұйымдарға төленген үстеме баға (үстемеақы), комиссиялық сыйақылар, тауар биржасы қызметінің құны, кеден бажы, бөгде ұйымдардың және кәсіпорынның персоналы болып табылмайтын жеке тұлғалардың күштерімен жүзеге асырылатын тасымалдауға, сақтауға және жеткізуге жұмсалатын шығыстарды қосқанда материалдық ресурстарды сатып алу (қосылған құн салығы (бұдан әрі – ҚҚС), акциз есебінсіз) бағасына сүйене отырып қалыптасқан құны; 
29)	машиналар мен жабдықтар – энергияны, материалдар мен ақпаратты жаңғыртатын құрылғылар;
30)	міндеттеме – реттелуі экономикалық пайдаларды қамтитын ресурстардың есептен шығуына әкеп соқтыратын өткен оқиғалардан туындайтын дара кәсіпкердің немесе ұйымның қазіргі міндеттері;
31) міндетті әлеуметтік сақтандыру – Әлеуметтік Кодексте көзделген әлеуметтік тәуекел жағдайы туындаған кезде әлеуметтік төлемдерді жүзеге асыру мақсатында әлеуметтік аударымдарды есептеу объектісі ретінде ескерілген кірістің бір бөлігін өтеу үшін мемлекет ұйымдастыратын, бақылайтын және кепілдік беретін шаралар жиынтығы;
32)	негізгі құралдар – тауарларды (жұмыстарды, көрсетілетін қызметтерді) өндіруде немесе жеткізуде пайдалану үшін, басқа адамдарға жалға беру, құнын өсіру немесе әкімшілік мақсаттар үшін субъект ұстап қалатын бір кезеңнен астам уақыт ішінде пайдалану ұйғарылған материалдық активтер;
33)	отын – технологиялық мақсаттарға, энергияның барлық түрлерін өндіруге, ғимараттарды жылытуға, көлік кәсіпорындары орындаған өндіріске қызмет көрсету бойынша көлік жұмыстарына жұмсалатын, шеттен сатып алынған және де кәсіпорынның өзі өндірген отынның барлық түрлерінің құны;
34)	операциялық қызметтен түскен ақшалай қаражаттардың  қозғалысы – операциялық қызмет есебінен таза пайданы қалыптастырған келесі  операциялардан түскен ақшалай қаражаттар;
35)	өзінің қажеттіліктеріне (зауытішілік айналымға) пайдаланылған  өнім – бұл заттай және құндық мәндегі, кәсіпорын өндірген дайын өнімдер және жартылай фабрикаттар (осы кәсіпорынның негізгі құралдарының құрамына жататын өнімдерден басқа), оны кәсіпорын жеке өнеркәсіптік-өндірістік қажеттіліктеріне пайдаланады;
36)	өндірілген өнім,  орындалған жұмыстар мен көрсетілген қызметтердің көлемі – өндірушінің бағасымен барлық  шығарылған өнім, орындалған жұмыстар  мен көрсетілген қызметтердің құны;
37)	өндірушінің бағасы – өнімнің өндірушіден тұтынушыға дейінгі қозғалысына байланысты қосылған құн салығы және акциздерді, өзге жанама салықтарды, сауда, өткізу үстеме бағаларын, көлік шығыстарын есепке алмағанда, «кәсіпорын қақпасынан» шыққан сәттен бастап өткізілетін өнім бірлігінің бағасы;
38)	өндірістік шығыстар – қызметтің негізгі және қосалқы түрлерінің өндірілген өнімі мен көрсетілген қызметтің өзіндік құнын қалыптастыратын шығындар;
39)	өндірістік емес шығыстар – өнімдерді өткізу мен қызмет көрсету бойынша шығыстар, әкімшілік шығыстар, қаржыландыру шығыстары және басқа шығыстарды қамтитын кезең шығыстары;
40)	өткізілген өнім мен көрсетілген қызметтердің өзіндік                      құны – бұл өндіріс шығындары мен жұмысшылардың жалақысын қоса алғанда, есепті кезең ішінде сатылған өнімді өндіруге байланысты шығыстар;
41)	өнімдерді өткізу және қызмет көрсетуден түскен кіріс– қосылған құн салығы, акциздерді, сондай-ақ қайтарылып берілген тауарлар құны, сатып алушыларға ұсынылған сауда жеңілдіктері мен баға жеңілдіктерін алып тастағанда алынған және алуға жататын сомасы;
42)	өзге де кірістер – активтердің істен шығуынан, өтеусіз алынған активтерден, мемлекеттік субсидиялардан, құнсызданудан пайда болған залалды қалпына келтіруден, бағамдық айырмадан, операциялық жалға беруден, биологиялық активтердің әділ бағасының өзгеруінен түскен кірістер;
43)	өзге де шығыстар – кәдімгі қызмет процесінен тәуелсіз туындайтын өзге де өндірістік емес шығыстар, олар активтің істен шығуы мен құнсыздануы, бағымдық айырма, резервтің жасалуы мен сенімсіз талаптарды шығынға жазу, операциялық жалға беру шығыстары, биологиялық активтер әділ бағасының өзгеруінің шығыстары және басқалар;
44) тауарлар, қайта сату үшін сатып алынған – бұл көтерме немесе бөлшек сауда кәсіпорындары сияқты кәсіпорындар тарапынан клиенттерге қайта сату мақсатында сатып алынған тауарлар;
45)	шикізат және материалдар, сатып алынған жартылай фабрикаттар мен жиынтықтаушы бұйымдар – көлік және дайындаушы шығыстар есебімен өнім өндіру және қызмет көрсету процесінде пайдаланылатын барлық материалдардың құны;
46)	шығыстар – активтердің ығысып кетуі немесе азаюы немесе міндеттемелердің туындауы нысанында капиталда қатысатын тұлғаларға бөлуге байланысты азайтудан ерекшеленетін капиталдың азаюына әкеп соқтыратын есепті кезеңнің ішінде экономикалық пайданың азаюы;
47)	энергия – субъектінің технологиялық, энергетикалық, қозғалтқыштық және басқа да өндірістік мұқтаждықтарына жұмсалатын сатып алынған энергияның барлық түрлерінің құны.
3. 1-бөлімнің 1-жолы бойынша есепті кезең ішінде қызметкерлердің орташа тізімдік санын анықтау үшін жұмыс берушінің актілері негізінде нақтыланатын (қызметкерлерді қабылдау, басқа жұмысқа ауыстыру және еңбек шартын тоқтату туралы бұйрықтар, өкімдер) тізімдік құрамдағы қызметкерлер санының күн сайынғы есебі жүргізіледі. Тізімдік құрамдағы қызметкерлердің әрбір күндегі саны қызметкерлердің жұмыс уақытын пайдалануын есепке алу табелінің  деректеріне сәйкес келуі тиіс.
Қызметкерлердің бір жылға орташа алғандағы тізімдік саны есепті жылдың барлық айларына орташа алғандағы қызметкерлердің орташа санын қосу және алынған соманы он екіге бөлу жолымен анықталады. 
Егер ұйым толық бір жыл істемесе (жұмыстың маусымдық сипаты немесе есепті жылдың қаңтарынан кейін құрылған), онда қызметкерлердің орташа тізімдік саны ұйымның жұмыс істеген барлық айларындағы қызметкерлердің орташа тізімдік санын қосып, алынған соманы он екіге бөлу жолымен анықталады.
4. 1-бөлімнің 5 жолы бойынша бір жылға орташа алғандағы  қызметкерлердің нақты саны есепті жылдың барлық айларындағы нақты қызметкерлердің орташа алғандағы тізімдік санын қосу және алынған соманы он екіге бөлу арқылы анықталады.
Орташа айлық жалақыны есептеу үшін қолданылатын қызметкерлердің нақты саны бойынша деректерді толтыру кезінде тізімдік құрамдағы қызметкерлер санынан мыналар алып тасталады;
1) жүктілігі және босануы бойынша демалыстарда, жаңа туған нәрестені (балаларды) асырап алуға байланысты демалыстарда, бала үш жасқа толғанға дейiн оның күтiмi бойынша жалақысы сақталмайтын демалыстарда жүргендер;
2) қызметкердің өтiнiшi негiзiнде еңбек шарты тараптарының келiсiмi бойынша жалақысы сақталмайтын демалыста жүргендер;
3) ұзақ мерзімді қызметтік іссапарға жіберілгендер, соның ішінде құрылыс, монтаждау және жөндеу жұмыстарын орындау мақсатында жіберілгендер;
4) шақыру бойынша әскери қызметті өтеушілер және әскери-техникалық және басқа да әскери мамандықтар бойынша дайындықта жүргендер;
5.  1-бөлімнің 6-жолы бойынша нақты жұмыс істелген адам-сағат саны барлық қызметкерлердің бір жыл ішінде нақты жұмыс істеген сағаттарының жиынтығы ретінде анықталады; 
Қызметкерлер уақытының күнтізбелік қорын пайдалану көрсеткіштері  қызметкерлердің жұмыс уақытын есепке алу деректері негізінде толтырылады;
Деректерді жұмыс істелген адам-сағаттың саны бойынша  толтырғанда, жұмыс уақытының қалыпты ұзақтығы, сондай-ақ атқарылған үстеме жұмыс уақыты ішіндегі кәсіпорынның  барлық қызметкерлерінің нақты жұмыс істеген уақыты ескеріледі;
Жұмыспен өтелген адам-сағат санына: жұмыспен өтелген толық емес жұмыс уақытын қоса алғанда барлық қызметкерлердің нақты жұмыспен өтелген уақыты; үстеме және жұмыспен өтелген мереке (жұмыс емес) және демалыс (кесте бойынша); қызметтік іссапарда жүрген қызметкер-адамдардың; өз ұйымының жүктелімі бойынша басқа ұйымда жұмыс істеген қызметкерлердің адам саны кіреді.
Жұмыспен өтелген адам-сағаттарға мыналар кірмейді: жұмыскерлердің жыл сайынғы, қосымша, оқу демалыстарында болған уақыты; сырқаттану уақыты; әкімшіліктің рұқсатымен демалыстарда болған уақыты; жұмыскерлердің жалақысы сақталады ма немесе жоқ па, оған қарамастан, ауысым ішіндегі тоқтап тұрған уақыты және жұмыскерлердің жұмыс орнында болмауының  басқа да жағдайлары.
6. 1-бөлімнің 7 және 8-жолдары бойынша тізімдік құрамның қызметкерлері бойынша мәліметтер көрсетіледі.
7. 1-бөлімнің 9-жолын толтыру кезінде кәсіпорын қызметкерлерінің нақты санына сүйене отырып, қашықтықтан жұмыс істейтін қызметкерлер ескеріледі.
 8. «Жасыл жұмыс орындарында» жұмыс істейтіндердің тізімдік саны бойынша деректер 1.1-бөлімнің 7 жолы бойынша көрсетіледі. 
 Жасыл жұмыс орындарына қоршаған ортаны сақтауға және қалпына келтіруге ықпал ететін жұмыс орындары жатады. 
 Жасыл жұмыс орындарын анықтау кезінде келесі шарттарды басшылыққа алу қажет: 
 1) егер кәсіпорын экологиялық тауарларды өндірсе, онда барлық жұмыс орындары жасыл жұмыс орындары ретінде бағаланады. 
Экологиялық тауарлар мен көрсетілетін қызметтеріне қоршаған ортаға пайда әкелетін, қоршаған ортаға түсетін жүктемені азайтатын немесе жоятын немесе табиғи ресурстарды неғұрлым тиімді пайдалануға ықпал ететін тауарлар мен қызметтер жатады. 
Экологиялық тауарлар мен қызметтер байланысты тауарлар мен қызметтерге бөлінеді: 
жаңартылатын энергия нысандарын пайдалану мен дамытуға; 
энергия тиімділігін арттыруға (мысалы, энергиялық тиімді жабдықтар, аспаптар, көлік құралдары, сондай-ақ ғимараттардың энергия тиімділігін арттыратын өнімдер мен қызметтер); 
қалдықтарды жинауды, қайта өңдеуді, кәдеге жаратуды және қайта пайдалануды қоса алғанда, ластануды азайту және жою, қоршаған ортаға зиянды заттардың шығарындылары мен қалдықтарын азайтуға; 
табиғи ресурстарды сақтауға (органикалық ауыл шаруашылығымен және орнықты орман шаруашылығымен байланысты өнімдер мен қызметтерге; жер ресурстарын басқару; топырақты, суды немесе жабайы табиғатты сақтау); 
қоршаған ортаны қорғау саласындағы ғылыми зерттеулер мен әзірлемелерді, экологиялық мониторингті, экологиялық проблемалар туралы жұртшылықты хабардар етуді жүзеге асыруға байланысты тауарлар мен қызметтерге бөлінеді. 
Барлық кәсіпорындардағы, энергияны жаңартылатын көздерден өндіру және тарату (35112, 35114, 35115, 35308), суды алу және тарату суды үнемдейтін технологияларды қолдану арқылы, суды қайта пайдалану (ЭҚЖЖ 36), кәріз жүйесіне байланысты қызметтер (ЭҚЖЖ 37), қалдықтармен жұмыс істеу (ЭҚЖЖ 38), қалдықтарды рекультивациялау және қалдықтарды жою саласындағы өзге де қызметтер (ЭҚЖЖ 39) және гидрометеорологиялық қызмет қызметі (ЭҚЖЖ 74.90.1), мемлекеттік басқару және табиғатты қорғау қызметін әкімшілендіру жүйесіндегі жұмыс орындары толығымен жасыл жұмыс орындары болып табылады.
Егер кәсіпорын бір бөлігі экологиялық болып табылатын біреуден артық өнімді немесе қызметтерді өндірсе, онда экологиялық тауарлар мен қызметтерді құру процесіне тікелей тартылған жұмыс орындары жасыл жұмыс орындарына жатады.
2) егер кәсіпорын өндіретін өнім немесе көрсетілетін қызметтер экологиялыққа жатпайтын болса, бірақ өндірістік үдерісте энергия және ресурстарды үнемдейтін, экологиялық бағытталған технологиялар, ең үздік қолжетімді технологиялар (ЕҮҚТ) қолданылса, сондай-ақ экологиялық мониторинг жүзеге асырылса, онда аталған үдерістерді қамтамасыз етуге және қызмет көрсетуге тікелей байланысты жұмыс орындары «жасыл» жұмыс орындарына жатады. 
    	9. 2 және 2.1-бөлімдерде өндірілген өнім, орындалған жұмыстар мен көрсетілген қызметтер көлеміне өткізілген  өнім және көрсетілген қызмет көлемінің құны (қайта сату үшін сатып алынған тауарлардың құнын, қосылған құн салығын, акциздерін есепке алмағанда), кәсіпорын ішінде пайдаланылған өнім мен  көрсетілген қызметтің, сатуға арналған қоймаларда тұрған дайын өнім қорының өзгерісі, аяқталмаған өндіріс пен құрылыс қалдықтарының өсімі (кемуі) көрсетіледі.
 	Өткізілген өнім, орындалған жұмыстар мен көрсетілген қызметтер көлемі шығарылған (жөнелтілген) өнімнің (тауарлардың, қызметтердің) өндіруші бағасындағы (ҚҚС, акциздер, баждар және т.б. есепке алмағанда) құнын көрсетеді.
 	«Кәсіпорын ішінде пайдаланылған өнімдер мен көрсетілген қызметтер» көрсеткіші ішкі айналымды яғни, субъектінің бір құрылымдық бөлімшесінің  осы субъектінің екінші құрылымдық бөлімшесіне пайдалану үшін ұсынған өнімінің (тауарларының, жұмыстарының, көрсетілетін  қызметтерінің) құнын көрсетеді;
 	«Қоймаларда тұрған және сатуға арналған дайын өнімдер қорларының өзгеруі»  көрсеткіші баға өзгерістерін  ескере отырып, есепті кезеңнің соңындағы  және басындағы  қор деңгейлері арасындағы айырмашылықпен  анықталады.  Бұл егер сату қорлардан жүзеге асырылса,  оң (қоймалардағы дайын өнім қорының өсуі) немесе теріс  болуы мүмкін. 
     	«Аяқталмаған өндіріс қалдығының өсуі немесе кемуі» көрсеткіші  технологиялық процесте көзделген барлық кезеңдерден өтпеген және өндіріс процесінде тұрған өнімдердің қалдығын көрсетеді. Мысалы, өнеркәсіпке қатысты аяқталмаған өндіріске мыналар жатады: дайындаумен аяқталған, өндіріс процесінің барлық кезеңдерінде, бірақ толық құрастырылмаған немесе  тапсырыс беруші қабылдамаған  бөлшектер мен жартылай фабрикаттар, сондай-ақ өнеркәсіптік сипаттағы өнімдер (жұмыстар мен қызметтер). Ауыл шаруашылығында аяқталмаған өндіріске  біржылдық  дақылдарды (жинауға дейінгі) және көпжылдық шөптерді, пайдалануға берілгенге дейін өсірілген жас көпжылдық екпелерді егуге  кеткен шығындар, жас мал және т.б.; құрылыста оған уәкілетті қабылдау комиссиялары мен тапсырыс берушілер (әзірлеушілер) қабылдамаған құрылыс объектілері кіреді. 
    	Өнеркәсіп кәсіпорындары үшін өндірілген өнім, орындалған жұмыстар мен көрсетілетін қызметтер көлемі өңделме шикізаттан өндірілген өнім құны мен зауыт ішіндегі айналым құны ескеріліп, келтіріледі.
   	Сауда қызметімен айналысатын кәсіпорындар үшін өндірілген өнім, орындалған жұмыстар мен көрсетілген қызметтер көлемі тауарды өткізуден түскен кіріс пен тауарды сатып алу шығысының арасындағы айырма болып табылады. Тауарларды сатып алынған тауарлар бағасына тең немесе төмен баға бойынша өткізген жағдайда, сауда қызметі бойынша өндірілген өнім және көрсетілген қызмет көлемі айналым шығындарының шамасына тең болады. 	Айырбастау пункттері үшін валюта сату мен сатып алу құнының арасындағы айырма өндірілген өнім, орындалған жұмыстар мен көрсетілген қызметтер көлемі болып табылады. 
    	Алаңдар мен жабдықтарды жалға берумен айналысатын кәсіпорындар үшін өндірілген өнім, орындалған жұмыстар және көрсетілген қызметтердің көлемі жалдау шарты бойынша өзінің активтерін уақытша пайдалануға беруден түскен түсім болып табылады. 
    	Қоғамдық тамақтандыру кәсіпорындары, мейрамханалар үшін өндірілген өнім, орындалған жұмыстар мен көрсетілген қызметтер көлемі дайын тағамды жеткізуді қоса алғанда, оның тауар айналымына теңестіріледі. Мұның өзінде сатылған сусындар мен өнімдер материалдық шығындар болып табылады және өндірілген өнім көлеміне енгізіледі.
     	Қонақүйлер үшін өндірілген өнім, орындалған жұмыстар мен көрсетілген қызметтер көлемі мейрамханалардың көрсететін қызметтерін қоса алғанда, қонақүй қызметтерін көрсетуден түскен кіріс болып табылады.
     	Қаржы делдалдығының (микрокредиттік ұйымдар, кредиттік серіктестіктер, ломбардтар, басқалар) өндірілген өнімі, орындалған жұмыстары мен көрсетілген қызметтерінің көлемі қаржы делдалдары меншігінің табысы (өзінің меншікті қаражатын инвестициялау арқылы алған таза табысынан басқа) мен кредиторларға төленген пайыздардың айырмасы ретінде жанама жолмен анықталатын қызметтердің құны болып табылады.
  	Туроператорлар тек мынадай қызметтерді брондау бойынша алынған комиссияның көлемдерін қамтиды: қонақ үйлерде орындарды брондау, әуе және теміржол билеттерін брондау, турпакеттерді брондау, іс-шаралар мен конференциялар өткізуге арналған орындарды брондау.
  	Турагенттер тек мынадай қызметтерді брондау бойынша алынған комиссия көлемдерін қамтиды: қонақ үйлерде орындарды брондау, әуе және теміржол билеттерін брондау, жолдамаларды сатудан алынатын комиссиялық қызметтер, турпакеттерді брондау, іс-шаралар мен конференциялар өткізуге арналған орындарды брондау.
Құмар ойындарды ұйымдастыру және бәстесу қызметтері бойынша көрсетілген қызметтер көлеміне ставкалар мен ұтыстарды төлеу арасындағы айырма енгізіледі.
10. 2 және 2.1-бөлімдерде туристік операторлар қызметі үшін өнімді өткізу мен қызмет көрсетуден түскен кіріс туристік өнімді өткізу құны мен сақтандыру, жолаушыларды тасымалдау және тұру қызметтерінің құны арасындағы оң айырма ретінде есептеледі, соның ішінде тамақтану, егер тамақтану құны тұру құнына енгізілген болса, туристік агенттің сыйақысы шегеріледі.
Лизингтік компанияның кірісі мүлікті лизингке бергені үшін алынатын сыйақыдан қалыптасады.
Факторингтік компанияның қызметі үшін кіріс дебиторлық берешекті қаржыландыру және оған қызмет көрсету үшін алынатын сыйақыдан қалыптасады.
2.1-бөлімнің В бағанындағы көрсеткіштерді толтыру кезінде Экономикалық қызмет түрлерінің жалпы жіктеуішіне сәйкес қызмет түрінің 5 таңбалы коды көрсетіледі.
Статистикалық нысандарда «түзетпе» ұғымы пайдаланылмайды, сондықтан мұндай жағдайлар туындаған кезде түзетпе жазба нақты шоттардың дебеттік немесе кредиттік айналымдарының ұлғаюы (азаюы) ретінде көрсетіледі.
11. 4-бөлімнің 1.1-жолында «Қайта сатуға арналған тауарлар» кәсіпорындар клиенттерге кейіннен қайта сату мақсатында сатып алған тауарлар көрсетіледі. Осы бөлімді толтыру тек ЭҚЖЖ 45, 46 және 47 кодтары бойынша жіктелетін экономикалық қызмет түрлерін жүзеге асыратын респонденттер үшін ғана рұқсат етіледі. 
12.	4-бөлімнің 3-жолында өнімдерді өткізу мен көрсетілген қызметтерден түскен табыс пен өткізілген өнім мен көрсетілген қызметтердің өзіндік құны арасындағы айырма жалпы пайда деп түсініледі.
    	10-жолда салық салынғанға дейінгі пайда (залал) – қаржыландырудан түскен жалпы пайда, кіріс, өзге де табыстардың сомасы мен өнімді өткізу мен қызмет көрсету бойынша шығыстардың, қаржыландыруға арналған шығыстардың, әкімшілік шығыстардың және өзге де шығыстар сомасының арасындағы айырма ретінде анықталады.
          12-жолда жиынтық пайда (залал) – бұл салық салынғанға дейінгі пайда (залал) мен корпоративтік табыс салығы бойынша шығыстардың айырмасы.
13. Осы статистикалық нысанды ұсыну электрондық түрде немесе қағаз жеткізгіште жүзеге асырылады. Статистикалық нысанды электрондық түрде толтыру Қазақстан Республикасы Стратегиялық жоспарлау және реформалар агенттігі Ұлттық статистика бюросының интернет-ресурсында (https://cabinet.stat.gov.kz/) орналастырылған «Респондент кабинеті» арқылы онлайн режимде жүзеге асырылады.  
14.	Ескертпе: Х – осы позиция толтыруға жатпайды. 
15.	Арифметикалық-логикалық бақылау:
1) 1-бөлім:
1.1-жол ≤ 1-жолдан;
4-жол = 1, 2 және 3 жолдар қосындысына;
5.1-жол ≤ 5-жолдан;
6.1-жол ≤ 6-жолдан;
2) 1.1-бөлім:	
4-жол = 1-жол + 2-жол – 3-жол;
3) 2-бөлім:
1-жол = 1.1 және 1.2-жолдар қосындысына әрбір баған үшін;
4)	3-бөлім:
1-баған = 2 және 3-бағандар қосындысына әрбір жол үшін;
1-жол = 1.1, 1.2, 1.3, 1.4 және 1.5-жолдар қосындысына әрбір баған үшін;
3.1-жол ≤ 3-жолдан әрбір баған үшін;
5-жол = 5.1, 5.2, 5.3 және 5.4-жолдар қосындысына әрбір баған үшін;
5.1.1-жол ≤ 5.1-жолдан әрбір баған үшін;
6-жол = 1, 2, 3, 4 және 5-жолдар қосындысына әрбір баған үшін;
5) 4-бөлім:
1.1-жол ≤ 1-жолдан;
3-жол = 1-жол – 2-жол;
10-жол = 3, 4 және 5 жолдар қосындысы – 6-жол – 7-жол – 8-жол – 9-жол; 
12-жол = 10-жол – 11-жол; 
Егер кәсіпорын саудамен айналысатын болса, онда 4-бөлімнің 1.1-жолы ≠0
6)	5-бөлім:
1-жол = 1.1, 1.2 және 1.3-жолдар қосындысына әрбір баған үшін;
4-жол = 4.1, 4.2, 4.3 және 4.4-жолдар қосындысына әрбір баған үшін; 
4.4.1-жол ≤ 4.4-жолдан әрбір баған үшін;
6-жол = 1, 2, 3, 4 және 5-жолдар қосындысына әрбір баған үшін;
12.1-жол ≤  12 жолдан әрбір баған үшін;
13-жол = 7, 8, 9, 10, 11 және 12-жолдар қосындысына әрбір баған үшін;
14-жол = 6 және 13-жолдар қосындысына әрбір баған үшін; 
14-жол = 31-жолға әрбір баған үшін;
15.1-жол ≤ 15-жолдан әрбір баған үшін;
19-жол = 15, 16, 17 және 18-жолдар қосындысына әрбір баған үшін; 
20.1-жол ≤ 20-жолдан әрбір баған үшін;
23-жол = 20, 21 және 22-жолдар қосындысына әрбір баған үшін;
30-жол = 24, 25, 26, 27, 28 және 29-жолдар қосындысына әрбір баған үшін;
31-жол = 19, 23 және 30-жолдар қосындысына әрбір баған үшін; 
	7) 6-бөлім:
1-баған = 2 және 3-баған әрбір жол үшін;
    	2.1-жол ≤ 2-жолдан әрбір баған үшін; 
       	2.1.1-жол ≤ 2.1-жолдан әрбір баған үшін;   
    3-жол = 1-жол – 2-жол әрбір баған үшін;
	6-жол = 4-жол – 5-жол әрбір баған үшін;
8.1-жол ≤ 8-жолдан әрбір баған үшін;
8.1.1-жол ≤ 8.1-жолдан әрбір баған үшін;
	9-жол = 7-жол – 8-жол әрбір баған үшін
	10-жол = 3, 6 және 9-жолдар қосындысына әрбір баған үшін;
8) 7-бөлім:
10-баған = 1-баған + 2-баған + 3-баған + 4-баған – 5-баған – 7-баған - 8-баған әрбір жол үшін;
1-жол = 2, 3, 4, 5 және 6 -жолдар қосындысына әрбір баған үшін; 
2-жол = 2.1 және 2.2-жолдар қосындысына әрбір баған үшін;
3-жол = 3.1 және 3.2-жолдар қосындысына әрбір баған үшін;
4-жол = 4.1, 4.2 және 4.3 -жолдар қосындысына әрбір баған үшін; 
4.3.1-жол ≤ 4.3-жолдан әрбір баған үшін;
9)8-бөлім:
1-жол = 2, 3, 4, 5 және 6 -жолдар қосындысына әрбір баған үшін; 
2-жол = 2.1 және 2.2-жолдар қосындысына әрбір баған үшін;
3-жол = 3.1 және 3.2-жолдар қосындысына әрбір баған үшін;
4-жол = 4.1, 4.2 және 4.3 -жолдар қосындысына әрбір баған үшін; 
4.3.1-жол ≤ 4.3-жолдан әрбір баған үшін;
10)	Бөлімдер арасындағы бақылау:
2-бөлім 2-бағанының 1-жолы = 4-бөлімнің 1-жолына 1-баған;
2-бөлімнің 1.2 жолы = 2.1 бөлімінің барлық жолдардың қосындысына сәйкес бағандар бойынша; 
3-бөлім 3-бағанының 6-жолы = 4-бөлімнің 6, 7, 8 және 9-жолдардың қосындысына тең.

